เรื่องร้องเรียน: 1.ได้โปรดช่วยโรงเรียนนี้เป็นการด่วนด้วย การสอบปลายภาคของนักเรียน นักเรียน มีจำนวน 3 ห้อง แต่ผู้อำนวยการสถานศึกษาดำเนินการทำข้อสอบเพียง 1 ชุด หรือ 1 ห้องเท่านั้น ใช้การเวียนข้อสอบ ซึ่งทำให้คุณครูคุมสอบลำบาก และนักเรียนต้องมารอข้อสอบกัน ข้อสอบ ก็ไม่มีความเป็นมาตรฐาน ขอให้ท่านผู้เกี่ยวข้อง ดำเนินการตรวจสอบ ในระยะเวลานี้ด้วย เพราะนักเรียนสอบตั้งแต่วันนี้ ถึงวันที่ 5 ตุลาคม 2566 ซึ่งไม่ปรากฏโรงเรียนไหนทำกันแบบนี้ อย่างนี้เขาเรียกว่า ทุจริตกระดาษนักเรียน พยานถามคุณครูในโรงเรียนนี้ได้ เพราะชั้นป 1 ถึง ป 6
การดำเนินการของเจ้าหน้าที่: สำนักงานเขตคลองสาน ได้ประสานการตรวจสอบข้อมูลการดำเนินการสอบปลายภาคของโรงเรียนวัดสุวรรณ โดยได้ข้อสรุป ดังนี้ . 1. การดำเนินการทดสอบปลายภาคเรียน 1 ปีการศึกษา 2566 โรงเรียนได้ดำเนินการประชุมเพื่อกำหนดรูปแบบการสอบ โดยมีมติร่วมกันว่าในระดับชั้น อ.1 - ป.2 ใช้แบบทดสอบโดยเติมคำตอบในกระดาษแบบทดสอบ ทำข้อสอบเท่าจำนวนผู้เข้าสอน และในระดับชั้น ป.3 - 6 ใช้แบบทดสอบโดยกากบาทคำตอบในกระดาษคำตอบ ซึ่งข้อสอบเป็นแบบปรนัย (เลือกตอบ) มีจำนวนไม่เกิน 30 ข้อ ใช้เวลาในการสอบสาระการเรียนรู้และ 60 นาที ซึ่งจากการทดสอบในวันที่ 3 ตุลาคม 2566 ไม่พบปัญหาเรื่องการสอบแต่อย่างใด เนื่องจากในแต่ละวิชามีเวลากำกับการสอบที่แน่นอน นอกจากนี้ ห้องสอบของแต่ละห้องเรียนที่สลับแบบทดสอบอยู่บริเวณเดียว อยู่ห้องติดกัน ไม่ส่งผลกระทบต่อการสอบ . 2. การดำเนินการสอบในระดับชั้น ป.3 - 6 ในรูปแบบการสลับข้อสอบ ได้ดำเนินการตั้งแต่ปีการศึกษา 2565 ซึ่งครั้งนี้เป็นปีที่ 2 ทำให้นักเรียนและครูเคยชินกับรูปแบบดังกล่าว และไม่มีปัญหาการสอบแต่อย่างใด . 3. สาเหตุที่ใช้วิธีการสลับแบบทดสอบนั้น เป็นไปตามนโยบายและโครงการของโรงเรียน คือโครงการโรงเรียนปลอดขยะ ลดการใช้กระดาษ เพื่อลดภาวะโลกร้อน ร่วมรณรงค์ปลูกจิดสำนึกรักษ์สิ่งแวดล้อม . 4. ก่อนดำเนินการสอบได้อธิบายและชี้แจงให้นักเรียนทราบล่วงหน้า ถึงแนวทางการสอบและรูปแบบการสอบ พร้อมลงกำหนดการสอบให้นักเรียนและผู้ปกครองรับทราบ . 5. การดำเนินการสอบทุกครั้งจะมีการแต่งตั้งคณะกรรมการดำเนินการสอบโดยมีครูหัวหน้าฝ่ายวิชาการเป็นหัวหน้าผู้รับผิดชอบ มีผู้อำนวยการสถานศึกษา รองผู้อำนวยการสถานศึกษา เป็นที่ปรึกษา . 6. หลังจากการร้องเรียนดังกล่าว มีการสอบถามความคิดเห็นของข้าราชการครูและบุคลากร ซึ่งทุกคนมีความคิดเห็นตรงกันว่ารูปแบบดังกล่าวมีความเหมาะสมและสอดคล้องกับแนวทางการดำเนินโครงการและร่วมรณรงค์รักษ์สิ่งแวดล้อม ตามโครงการโรงเรียนปลอดขยะ
ความเห็นของผู้แจ้ง: แก้ไขไม่ตรงจุด..นักเรียนก็ยังนั่งรอข้อสอบอยู่ดี..ข้อสอบชุดเดียวใช้เวียนทั้ง 3 ห้อง
พื้นที่: แขวงคลองต้นไทร เขตคลองสาน กรุงเทพมหานคร